
SC2011 –
REFERAT

privind constituirea unei societăţi comerciale pe acţiuni în vederea promovării învestiţiei “Valorificarea deşeurilor municipale prin conceperea unei instalaţii adecvate şi integrarea acesteia în cadrul CET Sud Timişoara”

Prin adresa nr. RE2011-2319/12.09.2011 SC Compania Locală de Termoficare Colterm solicită înfiinţarea unei societăţi mixte în vederea promovării investiţiei „Valorificarea energetică a deşeurilor municipale prin conceperea unei instalaţii şi integrarea acesteia în cadrul CET Sud Timişoara”, prezintă nota de fundamentare şi actul constitutiv al societăţii nou înfiinţate.

Primăria împreună cu SC Colterm şi SC Retim Ecologic Service au demarat în anul 2009 un studiu de valorificare a potenţialului energetic al deşeurilor. Acest studiu s-a finalizat cu stabilirea soluţiei tehnice de utilizare a deşeurilor ca şi combustibil pentru cogenerarea de energie electrică şi termică, aceasta din urmă fiind folosită pentru producerea de apă caldă menajeră tot timpul anului.


Deorece SC Colterm dispune de infrastructura necesară, iar SC Retim Ecologic Service are staţia de sortare în imediata vecinătate s-a stabilit că locaţia optimă de plasare a instalaţiei este în incinta CET Sud.

În urma analizelor efectuate de către SC Colterm SA, Remmert Recycling Romania şi Primăria Municipiului Timişoara se propun următoarele: utilizarea ca şi combustibil a deşeurilor sortate din instalaţia existentă în vecinătatea platformei CET Sud, adaptarea studiului de fezabilitate existent la noile cantităţi de deşeuri convenite cu Retim Ecologic Service SA, înfiinţarea unei societăţi comerciale şi funcţionarea acesteia ca producător independent de energie electrică şi termică în baza curbei termice de sarcină, adică 8.000 ore/an.


Având în vedere cele expuse mai sus,

PROPUNEM:

Să se aprobe de către Consiliul Local,

1. Constituirea Societăţii Comerciale INTERNATIONAL RECYCLING ENERGY SA  în vederea promovării investiţiei "Valorificarea energetică a deşeurilor municipale prin conceperea unei instalaţii adecvate şi integrarea acesteia în cadrul CET Sud Timişoara", cu un capital de 100.000 lei, cu sediul în Timişoara, Calea Şagului nr. 201, având ca acţionari: RAROMA Services AG cu 49% din acţiuni, Consiliul Local al Municipiului Timişoara 31% cu din acţiuni şi SC COLTERM SA cu 20% din acţiuni.
2. Actul constitutive al Societăţii Comerciale INTERNATIONAL RECYCLING ENERGY SA prezentat în Anexa la proiectulde hotărâre a consiliului local.

Acestea nu contravin HCL 211/14.06.2011 privind modificarea şi completarea Contractului de delegare a gestiunii serviciilor publice de salubrizare a localităţilor prin concesiune nr. SC2006-15414/31.07.2006.

